মোহাম্মদ রফিক: বইয়ের দোকান। আমি যখন গিয়েছিলাম তখন ওইখানে খুব সস্তায় পেদ্র পারামো’র একটা এডিশন বিক্রয় হচ্ছিল। এক ডলার কি দেড় ডলারে। আমার সাথে যে সমস্ত বন্ধু-বান্ধবী ছিল সবাইকে আমি পেদ্র পারমোর একটা কপি উপহার দিয়েছি। তারা তো পড়ে বিস্মিত। তার মধ্যে আফ্রিকান আছে, ইস্ট ইউরোপিয়ান আছে, তারা এর আগে কখনো পড়েনি এবং বিস্মিত যে, এই এতটুকু বইয়ের মধ্যে কী কাণ্ড করেছে! শুধু তাই না, মেক্সিকোর লেখকদের আরো কিছু লেখা আমি পড়েছি, এদের মধ্যে আসুয়েলা বলে একজন ঔপন্যাসিক, তারও একটা ছোট উপন্যাস আছে। ওদের ওই বিপ্লবের পটভূমিতে লেখা। (ওহ, মারিয়ানো আসুয়েলা—রাজু আলাউদ্দিন)। হ্যাঁ, মারিয়ানো আসুয়েলার উপন্যাসটি আমার দারুণ লেগেছে।